cyanic-selkie/wikianc huggingface dataset:
Dan Aykroyd
Daniel Edward ”Dan” Aykroyd (s. 1. heinäkuuta 1952 Ottawa, Ontario, Kanada) on kanadalainen koomikko, näyttelijä, käsikirjoittaja ja muusikko.
Edmund Cartwright
Kutomakone
Vuonna 1792 Cartwright sai viimeisen kutomateknisen patentin, jossa esiteltiin useilla sukkulapesillä varustetut kangaspuut ruutukuvioiden ja vinoraitojen tekemistä varten. Hänen työnsä olivat kuitenkin tuloksettomia, sillä tuli ilmeiseksi, ettei millään, vaikka kuinka täydellisellä mekanismilla voisi onnistua niin kauan kuin loimilankojen asetus oli mahdollista vain kudonnan keskeydyttyä. Hänen yrityksensä tehdä loimiasetus kudonnan aikana epäonnistuivat. Vuonna 1803 tämän ongelman ratkaisi William Radcliffe avustajansa Thomas Johnsonin kanssa keksimällä loimikehyksen ja lisäämällä räikkämekanismin kankaan siirtoon.
Dan Aykroyd
Elämä ja ura
Aykroyd syntyi vuonna 1952 Ottawassa. Hän suunnitteli aluksi katolisen papin uraa. High schoolin jälkeen hän kävi Carleton Collegea Ottawassa, mutta hän jätti opintonsa kesken aloittaakseen lavakoomikon ja muusikon uran.
Edmund Cartwright
Kutomakone
Cartwright ei menestynyt liikemiehenä, mutta vuoteen 1820 mennessä Englannissa oli tuhansia kutomakoneita. Myös Yhdysvalloissa hänen konseptiaan käytettiin ja ensimmäinen Yhdysvaltalainen kutomakone ilmestyi tehtaaseen Massachusettsissa vuonna 1813.
Dan Aykroyd
Elämä ja ura
Aykroyd pääsi vuonna 1975 uuteen Saturday Night Live -ohjelmaan kirjoittajaksi ja esiintyjäksi. Hän kehitti ohjelmaan itselleen useita erityyppisiä hahmoja ja esitti myös imitaatioita julkisuuden henkilöistä. Hän alkoi lisäksi esiintyä Elwood Bluesin nimellä yhdessä näyttelijätoverinsa John Belushin kanssa, ja kaksikko julkaisi musiikkialbumin ja esiintyi menestyselokuvassa The Blues Brothers (1980). Aykroyd näytteli ja toimi käsikirjoittajana useassa muussakin menestyskomediassa, kuten Mitäs me vakoojat, Haamujengi ja Blues Brothersin jatko-osa.
Edmund Cartwright
Kutomakone
Vuonna 1809 Cartwright sai parlamentilta 10 000 Englannin punnan palkinnon keksinnöistään. Vuonna 1821 hänet valittiin Royal Societyn jäseneksi.
Dan Aykroyd
Elämä ja ura
Aykroyd oli ehdolla parhaan miessivuosan  Oscar-palkintoon elokuvasta Palveluksessanne, Miss Daisy (1989).
Edmund Cartwright
Villan koneellinen karstaus
right|thumb|Edmund Cartwrightin köyden punontakone Cartwright patentoi myös villankarstauskoneen vuonna 1789 ja köydenpunontakoneen vuonna 1792. Hän myös suunnitteli höyrykoneen, joka toimi alkoholilla veden sijasta.
Dan Aykroyd
Elämä ja ura
Aykroyd meni vuonna 1983 naimisiin näyttelijä Donna Dixonin kanssa. Heillä on kolme lasta.
Edmund Cartwright
Kuolema
Cartwright osti parlamentilta saamillaan palkintorahoilla pienen maatilan Hollanderista lähellä Sevenoaksia Kentissä. Hän kuoli Hastingsissa 30. lokakuuta 1823.
Britannian Grand Prix 1988
Britannian Grand Prix 1988 oli Formula 1 -sarjan osakilpailu, joka ajettiin 10. heinäkuuta 1988 Silverstonen radalla. Kilpailun voitti kautensa neljännen voiton ajanut Ayrton Senna. Hänen tallikaverinsa Alain Prost joutui keskeyttämään ensimmäistä kertaa kyseisellä kaudella. Gerhard Berger otti paalupaikan kauden ainoana kuljettajana, joka ei ajanut McLarenilla.
Taisija Tšentšyk
Taisija Filippovna Tšentšik (, 30. tammikuuta 1936 Pryluky, Ukrainan SNT – 19. marraskuuta 2013 ) oli neuvostoliittolainen korkeushyppääjä.
Tšentšik saavutti ensimmäisen arvokisamitalinsa Tukholman EM-kilpailuissa 1958 sijoittuessaan hopealle tuloksella 170 cm. Rooman olympialaisissa 1960 hän sijoittui viidenneksi tuloksella 168 cm jääden kolmen senttimetrin päähän mitalisijasta. Belgradin EM-kilpailuissa 1962 hän sijoittui kuudenneksi tuloksella 164 cm. Tokion olympialaisissa 1964 hän sai pronssia tuloksella 178 cm. Budapestin EM-kilpailuissa 1966 hän voitti kultaa tuloksella 175 cm. Sisäratojen Euroopan mestaruuden Tšentšik voitti Prahassa 1967 tuloksella 176 cm.
Nick Carter (kuvitteellinen henkilö)
Nick Carter on kuvitteellinen etsivä, joka esiintyi ensimmäisen kerran vuonna 1886. Hahmon loivat alun perin yhdysvaltalaiset Ormond G. Smith ja John R. Coryell. Vuosina 1943–1955 Carter seikkaili radiokuunnelmissa. James Bondin tultua suosituksi Nick Carterista tehtiin kovaotteinen salainen agentti, josta useat kirjoittajat tekivät suosituksi tulleita kioskikirjoja.
Esimerkiksi tunnettu yhdysvaltalainen jännityskirjailija Martin Cruz Smith (mm. Yön siivet, Gorkin puisto) kirjoitti kolme Nick Carter -kirjaa, jotka on julkaistu suomeksi sarjan numeroissa 57, 79 ja 203. Näistä The Inca Death Squad (suom. Tehtävä Inca, 1976) on pulp-kirjallisuuden tutkija Juri Nummelin mukaan Carter-kirjaksi "suorastaan erinomainen". Nummelinin mielestä "Smithin Carter lähestyy kovaksikeitettyä dekkaria".
Espoon Koho
pienoiskuva|Espoon Koho etelästä pienoiskuva|Espoon Koho idästä Espoon Koho on Espoon Matinkylässä osoitteessa Pyyntitie 1 sijaitseva tornitalo. Rakennus sijaitsee Ison Omenan ja Matinkylän metroaseman läntisen sisäänkäynnin läheisyydessä. Rakennuksen korkeus on noin 60 metriä ja siinä on 19 kerrosta, joista 16 on asuinkäytössä. Rakennus valmistui joulukuussa 2018.
Nick Carter (kuvitteellinen henkilö)
Suomeksi Nick Carter -sarjassa on ilmestynyt 229 kirjaa vuosina 1966–1992. Sarjan ensimmäinen osa on Juokse, vakoilija, juokse (Run, Spy, Run,1964, suom. Veijo H. Kainulainen, Viihdekirjat 1966) ja viimeinen osa Kuoleman kieli (The Katmandu Contract, 1975, suom. Maire Nopanen, Winthers 1992).
Espoon Koho
Rakennuksen tiedot
Tornitalon on rakentanut Skanska Talonrakennus Oy ja sen pääsuunnittelija on Arkkitehtitoimisto Petri Rouhiainen Oy. Talossa on asuntoja yhteensä 134, yksiöistä neliöihin, pinta-alaltaan 30,5–108 m².
Talon katutasossa on kaksi liikehuoneistoa. Kahdessa alimmassa kerroksessa on lisäksi varastotiloja ja ylimmässä kerroksessa yhteiset sauna- ja kerhotilat. Korttelin pihakannen alla sijaitsee kahdessa tasossa oleva autohalli.
Tontti ja asemakaava
Koho sijaitsee korttelissa 23312. Se jakaa tontin yhdessä kahden muun taloyhtiön (As Oy Espoon Perho ja As Oy Espoon Popper) kanssa, joiden kanssa sillä on yhteinen hallinnanjakosopimus. Ennen rakennuslupaa tontilla oli voimassa Tiistilä-niminen, vuonna 1977 vahvistettu asemakaava, jonka mukaan se oli osoitettu työpaikkakorttelialueeksi. Kaavamuutoksesta alueen muuttamiseksi asuinkäyttöön päätettiin Espoon valtuustossa vuonna 2015. Vielä tällöin tontilla oli 1980-luvulla rakennettu pienteollisuusrakennus, joka purettiin kesällä 2016. Kohon rakennustyöt aloitettiin tämän jälkeen.
Tontin koillisnurkassa on Pyyntiaukio, josta on pääsy Kohon katutason liikehuoneistoihin.
Sardinianpika
Sardinianpika eli sardinianpiiskujänis (Prolagus sardus) kuuluu jäniseläinten lahkon sukupuuttoon kuolleeseen Prolagidae-heimoon. Sardinianpika oli ainoa historiallisena aikana elänyt laji heimossa ja sen Prolagus-suvussa. "Korsikanpika" (Prolagus corsicanus) katsotaan nykyään olleen virheellisesti määritelty sen lajiseksi.
Sardinianpika eli luonnonvaraisena Välimeren saarilla Sardiniassa ja Korsikassa. Se kuitenkin hävisi 1700-1800-lukujen vaihteessa. Varhaiset sardinialaiset kirjailijat kuvailivat sitä hännättömäksi jättiläiskaniksi ja sen uskotaan olleen muinaisen sardinialaisen Nuragici-kansan suurta herkkua.
Jotkut uskovat, että sardinianpikoja elää yhä Sardinian "villissä" sisämaassa, ja toiset taas uskovat sen kadonneen jo paljon tieteellisesti arvioitua aiemmin. Tästä pikasta on ajoittaisia havaintoja, mutta yhtäkään niistä ei ole pystytty varmentamaan.
Jungle Hunt
Jungle Hunt on Taito Corporationin vuonna julkaisema kolikkopeli. Pelin alkuperäinen nimi oli Jungle King, mutta nimi vaihdettiin ja Tarzania muistuttaneen pelihahmon ulkoasu muutettiin kun Edgar Rice Burroughsin perikunta haastoi Taiton oikeuteen tekijänoikeusrikkomuksesta.
Pelaaminen
Jungle Huntissa pelaaja kuljettaa viidakkoasuun pukeutunutta miestä, jonka tehtävä on vapauttaa hänen tyttöystävänsä kannibaaleilta. Hän käyttää viidakossa kulkiessaan apunaan liaaneja, ui krokotiilien asuttaman joen läpi ja ylittää liikkuvia kiviä. Krokotiilit on tapettavissa veitsellä, mutta joessa on myös ilmakuplia, jotka saattavat olla vaaraksi. Lopuksi pelaajan tulee pelastaa tyttö, jolloin tasot alkavat alusta astetta vaikeampina.
Eurovision laulukilpailu 1985
Kilpailun voitti ensimmäistä kertaa Norja kappaleella "La det swinge", jonka esitti Bobbysocks. Suomea kilpailussa edusti Sonja Lumme kappaleella "Eläköön elämä". Se sai 58 pistettä ja sijoittui yhdeksänneksi.
Bobbysocks-duon toinen jäsen Elisabeth Andreassen edusti kilpailussa kolmanneksi sijoittuneen Kikki Danielssonin kanssa Ruotsia Euroviisuissa vuonna 1982 Chips-duona.
Kilpailun juonsi Ruotsin vuoden 1966 edustaja Lill Lindfors, joka muistetaan yleisöä hätkähdyttäneestä hametempustaan. Kilpailun loppupuolella Linforsin puvun alaosa näytti vahingossa putoavan ja näkyviin ilmestyivät valkoiset pikkuhousut. Parissa sekunnissa juontaja kuitenkin taikoi uuden pitkän iltapuvun yläosansa poimusta, ja kaikki ymmärsivät tempun olleen vahingon sijasta huolellisesti suunniteltu. Tempun olivat salaa kehittäneet Lindfors ja hänen pukusuunnittelijansa, drag-artistinakin toiminut Christer Lindarw, eikä numeroa ollut merkitty käsikirjoituksiin eikä esitetty harjoituksissa. Tempaus herätti euroviisupiireissä pahennusta, ja sääntömuutoksella alettiin seuraavasta vuodesta alkaen vaatia, että lopullisen kilpailushown on oltava identtinen kenraaliharjoituksen kanssa.
Kilpailun kunniavieraaksi oli kutsuttu ensimmäisten kilpailujen 1956 voittaja Lys Assia.
Mauno Nurmi
Mauno Uolevi Nurmi (23. joulukuuta 1936 Turku – 15. heinäkuuta 2018 ) oli suomalainen jääkiekkoilija ja jalkapalloilija.
Nurmi pelasi maajoukkuetasolla sekä jääkiekkoa että jalkapalloa Turun Palloseurassa. Jääkiekossa hän pelasi yhteensä 176 pääsarjaottelua tehden pisteet 65+33 kausina 1953–1966. Nurmi voitti yhteensä kolme SM-mitalia, joista yksi oli kultainen.
Jääkiekkomaajoukkueessa Nurmi esiintyi 53 kertaa. MM-edustuksia Nurmelle kerääntyi neljistä kisoista. Jalkapallomaajoukkueessa Nurmi pelasi viisi A- ja seitsemän B-maaottelua.
Sivuluokka
Sivuluokka on matematiikan osa-alueen ryhmäteorian käsite. Jos H on ryhmän G aliryhmä ja a \in G \, niin ryhmän G osajoukkoa kutsutaan alkion a määräämäksi aliryhmän H vasemmaksi sivuluokaksi. Vastaavasti osajoukkoa kutsutaan alkion a määräämäksi aliryhmän H oikeaksi sivuluokaksi. Vasempia ja oikeita sivuluokkia kutsutaan yhteisellä nimellä sivuluokka, mikäli puolella ei ole merkitystä. Yleisessä tapauksessa tosin. Aliryhmää H, jolla pätee aH = Ha \ kaikilla a \in G \ sanotaan ryhmän G normaaliksi aliryhmäksi. Esimerkiksi kaikkien Abelin ryhmien aliryhmät ovat normaaleja.
Ominaisuuksia
Olkoon H on ryhmän G aliryhmä ja a,b \in G \. Tällöin seuraavat ehdot ovat yhtäpitäviä
Erityisesti viimeinen ehto osoittautuu hyödylliseksi, sillä relaatio kaikilla a,b \in G \ on joukon G ekvivalenssirelaatio. Tämän relaation ekvivalenssiluokat ovat aliryhmän H vasemmat sivuluokat. Täten vasemmat sivuluokat ovat keskenään pistevieraita ja eli ryhmä G voidaan esittää vasempien sivuluokkien unionina. Aliryhmäkriteerin nojalla aliryhmä H on eräs omista sivuluokistaan.
Koska funktio on bijektio kaikilla a \in G \, niin aliryhmällä H on sama mahtavuus kaikkien vasempien sivuluokkiensa kanssa. Erityisesti, mikäli H on äärellinen ryhmä, niin aliryhmän H kaikissa sivuluokissa on yhtä monta alkiota.
Kaikki edellä esitellyt ominaisuudet pätevät sopivin muutoksin myös oikeille sivuluokille. Lisäksi koska kuvaus on hyvin määritelty ja bijektio, niin aliryhmän H vasempien sivuluokkien joukko on yhtä mahtava oikeiden sivuluokkien joukon kanssa. Erityisesti, mikäli vasempia sivuluokkia on äärellinen määrä, niin aliryhmän H vasempien sivuluokkien lukumäärä on sama kuin aliryhmän H oikeiden sivuluokkien lukumäärä. Tätä lukua kutsutaan aliryhmän H indeksiksi ryhmässä G.
Hallin todistaman lauseen mukaan, mikäli H \leq G \ ja aliryhmän indeksi ryhmässä G on n, niin voidaan valita sellaiset alkiot, että lista sisältää kaikki vasemmat sivuluokat ja lista  sisältää kaikki oikeat sivuluokat.
Muuta huomionarvoista
Ryhmän multiplikatiivisessa esityksessä sivuluokkia merkitään yleensä aH ja Ha, additiivisessa a + H ja H + a. Tässä merkinnässä H:n paikalle ajatellaan sijoitetuksi jokainen H:n alkio erikseen, jolloin saadaan täsmälleen sivuluokan alkiot.
Erityisesti renkaiden ollessa kyseessä sivuluokkia kutsutaan myös jäännösluokiksi.
Al-jumhuriyatu l-muttahida
Al-jumhuriyatu l-muttahida  on Jemenin kansallislaulu. Laulun on sanoittanut Abdallah "al-Fadhool" Abdulwahab Noman ja säveltänyt Ayoob Tarish. Se oli alun alkaen Jemenin demokraattisen kansantasavallan ("Etelä-Jemenin") kansallislaulu. Laulusta tuli yhdistyneen Jemenin tasavallan kansallislaulu Etelä- ja Pohjois-Jemenin yhdistyessä vuonna 1990.
Arabialaisen tekstin translitteraatio
Raddidi Ayyatuha 'D-dunya Nashidi Raddidihi Wa-a 'idi Wa-a idi Wa 'Dhkuri Fi Farhati Kulla Shahidi Wa'Mnahihi Hullalan Min Daw'i Idi Raddidi Ayyatuha 'D-dunya Nashidi 'Ishtu Imani Wa-hubbi Umamiyya Wa-masiri Fawqa Darbi Arabiyya Wa-sayabqa Nabdu Qalbi Yamaniyya Lan Tara 'D-dunya Ala Ardi Wasiyya.
Käännös
Toista, oi maailma, minun lauluni. Anna sen kaikua yhä uudestaan. Muista minun iloni kautta jokaisen marttyyrin. Pue hänet kimaltavin vaattein Meidän juhlamme väreihin. Toista, oi maailma, minun lauluni. Uskossa ja rakkaudessa minä olen osa ihmiskuntaa. Olen arabi koko ikäni. Sydämeni lyö Jemenin tahtiin. Kukaan ulkomaalainen ei tule hallitsemaan Jemeniä.
Darío Sala
Darío Sala|thumb|250px Darío Alberto Sala (s. 17. lokakuuta 1974 Córdoba) on argentiinalainen entinen jalkapalloilija, pelipaikaltaan maalivahti. Hän työskentelee nykyään pelaaja-agenttina.
Yksityiselämä
Salalla on kolme lasta, Alexandra, Emmanuel ja Agustina.
Trabzonspor
Trabzonspor on jalkapalloseura Trabzonin kaupungista. Seura pelaa Turkin korkeimmalla sarjatasolla Turkin Superliigassa. Seura on voittanut Turkin Superliigan seitsemästi (1976, 1977, 1979, 1980, 1981, 1984, 2022). Turkin Cupin Trabzonspor on voittanut kahdeksasti (1977, 1978, 1984, 1992, 1995, 2003, 2004, 2010, 2020).
Mestaruudet
1976, 1977, 1979, 1980, 1981, 1984, 2022 (7)
1977, 1978, 1984, 1992, 1995, 2003, 2004, 2010, 2020 (9)
1976, 1977, 1978, 1979, 1980, 1983, 1995, 2010, 2020, 2022 (10)
1976, 1978, 1985, 1994, 1996 (5)
Ottawa (joki)
Ottawa on joki Ontarion ja Québecin provinssissa Kanadassa. Sen pituus on 1 271 kilometriä ja valuma-alue 146 300 neliökilometriä.
Abu Dhabi
Abu Dhabi (, 'Abū ẓabī, ) on Yhdistyneiden arabiemiirikuntien pääkaupunki, joka sijaitsee samannimisessä emiirikunnassa. Vuonna 2013 Abu Dhabin kaupungin alueella asui arviolta 714 592 ihmistä. Asukkaista vain 20,2 prosenttia on Arabiemiirikuntien kansalaisia. Väestöstä valtaosan muodostavat ulkomailta tulleet vierastyöläiset, jotka ovat enimmäkseen miehiä, mistä johtuen miesten osuus emiraatin väestöstä on 71 prosenttia. Vuosina 2005–2012 Abu Dhabin väkiluku kasvoi 7,9 prosentin vuosikeskiarvolla.
Ottawa (joki)
Maantiede
thumb|left|180px|Chaudièren putoukset Ottawa saa alkunsa Capimitchigamajärvestä Laurentian ylängöltä Québecistä. Joki virtaa vuoristosta länteen ja laskee useiden järvien ja tekojärvien kautta 110 kilometriä pitkään Timiskamingin kanjonijärveen, jonka alajuoksulla se kääntyy kaakkoon ja muodostaa luonnollisen rajan Ontarion ja Québecin välille.
Abu Dhabi
Kaupungin päivittäisen hallinnon pyörittämisestä vastaa emiraatin hallitsija, šeikki Mohammed bin Zayed al-Nahyan.
Ottawa (joki)
Maantiede
Pembrokessa Ottawa saa lisää vettä Muskratjoesta ja sen virtaus kiihtyy 12 kilometriä pitkäksi Rocher Fendun koskeksi, jossa harrastetaan kesäisin koskenlaskua. Ottawan ja Gatineaun suurkaupunkialueella joessa on 15 metriä korkeat Chaudièren putoukset, jotka on padottu vesivoimaloiden käyttöön. Vesiputousten alapuolella Ottawaan laskee Ontarion puolelta Rideaujoki ja Québecin puolelta Gatineaujoki. Hawkesburyn pikkukaupungin ohitettuaan joki palaa takaisin Québecin rajojen sisäpuolelle, jossa se levenee Deux-Montagnesen järveksi ennen yhtymistään Saint Lawrencen jokeen Montréalissa.
Abu Dhabi
Kaupungissa sijaitsee Abu Dhabin kansainvälinen lentoasema (AUH). Vuonna 2008 sen kautta kulki yli yhdeksän miljoonaa matkustajaa. Abu Dhabin kansallinen lentoyhtiö, Etihad Airways, pyrkii osaltaan houkuttelemaan kaupunkiin samantyylistä matkailijoiden virtaa kuin Dubaihin. Samaan aikaan Abu Dhabi on kuitenkin koettanut säilyttää perinteisemmän arabi-imagon kuin länsimaalaistunut Dubai.
Abu Dhabi sai myös Formula 1 -kaudeksi 2009 oman Grand Prix’n. Vuodesta 2009 rakennettu Louvre Abu Dhabi avattiin vuonna 2017.
Palusjärvi
Palusjärvi on Satakunnassa Ulvilassa sijaitseva järvi. Järvi sijaitsee entisen Kullaan kunnan alueella, lähellä Paluksen kylää. Palusjärvi kuuluu Kokemäenjoen vesistön Harjunpäänjoen valuma-alueen Pyhäjärven alueeseen.
Abu Dhabi
Ilmasto
Abu Dhabissa on Köppenin ilmastoluokituksen mukaan subtrooppinen aavikkoilmasto. Kesäisin on kuumaa ja erittäin kuivaa, talvisin on lämmintä ja melko kuivaa. Vuoden keskilämpötila on noin 27 °C ja keskimääräinen sademäärä 80 millimetriä. Elokuu on lämpimin kuukausi. Silloin vuorokauden keskilämpötila on noin 34 °C. Viilein kuukausi on tammikuu, jolloin keskilämpötila on noin 18 °C. Sateisin kuukausi on helmikuu, jolloin sataa keskimäärin noin 30 millimetriä. Kesällä ja syksyllä on puolestaan kuivinta. Silloin keskimääräinen sadanta on 0 millimetriä.
Ottawa (joki)
Kasvit ja eläimet
Ottawajoen rannoilla kasvoi ennen mahtava aarniometsä, josta on enää jäljellä muutamia luonnontilaisia metsiköitä, kuten Gillies Grove Arnpriorissa. Se on kuuluisa yli 50 metriä korkeista strobusmännyistään (Pinus strobus).
Abu Dhabi
Matkailu
Matkailijoita saattavat Abu Dhabissa kiinnostaa sen kulttuurimonumentit ja jyrkkiä megarakenteita sisältävä arkkitehtuuri. Muita matkailijoiden ehkä suosimia kohteita ovat Sheikh Zayedin suurmoskeija, huvipuisto, Emirates Palace -hotelli, markkinat, museot , rannat ja kaupungin ulkopuolella sijaitsevat vanhat aavikkokaupungit.
Palusjärvi
Maantiede
Järven pinta-ala on 534 hehtaaria, josta vesialaa on noin 505 hehtaaria. Järven pituus on 5,1 kilometriä ja leveys 1,5 kilometriä. Palusjärvi on matala järvi, sen keskisyvyys on vain 1,21 metriä. Järven laskujoki on Palusjoki, joka saa alkunsa järven länsirannalta. Palusjoki on 4,5 kilometriä pitkä, ja se laskee Palusjärven eteläpuolella sijaitsevaan Pyhäjärveen, mistä vedet laskevat edelleen Pyhäjärvenjokea pitkin Kullaanjokeen. Palusjärveen laskevista ojista suurimmat ovat Tyvijoki, Mustaoja ja Kourinoja. Tuurujärvestä tulee Palusjärveen keinotekoinen laskuoja, mutta sen käytöstä on luovuttu ja oja on suljettu padolla.
Palusjärven valuma-alue on 83,49 km2, mistä suurin osa on metsää. Valuma-alueeseen kuuluu noin 16 pientä järveä tai lampea. Suurin niistä on Noormarkussa sijaitseva noin puolentoista neliökilometrin alainen Iso-Lankko.
Palusjärven rantaviiva on 21,0 kilometriä pitkä ja ranta on pääosin moreeni- ja kalliopohjaista metsämaastoa. Järven lounaisrannat rajautuvat hiekkaharjuun ja pohjoisosat ovat suomaastoa ja niiden rannat ovat heinittyneitä.
Palusjärvi kuuluu Kullaanjoen vedensäännöstelyn piiriin, joka aloitettiin vuonna 1977 Porin kaupungin talousveden saannin turvaamiseksi. Porin kaupunki saa käyttövetensä Palusjärven itäpuolella sijaitsevasta Tuurujärvestä, josta kaivettiin avo-oja järvien välisen Kuhimasuon kautta Palusjärveen. Tarkoitus oli johtaa Tuurujärven ja Joutsijärven vettä Palusjärven kautta Tyvijärveen, mistä vesi ohjattiin edelleen Harjakankaan tekopohjavesilaitoksen kautta käyttövedeksi Poriin. Palusjärven luusuaan tehtiin säännöstelypato, joka nosti järven pintaa noin metrillä.
Järjestelyt eivät kuitenkaan toimineet halutulla tavalla, jolloin Tuurujärven ja Palusjärven välinen säännöstelypato suljettiin vuonna 1988, eikä juoksutusta Tuurujärvestä Palusjärveen ole enää tehty. Korvaavaksi ratkaisuksi Palusjärven pohjaan rakennettiin raakavesiputki, joka johtaa Tuurujärven vedet suoraan Tyvijoen kautta Harjakankaan vedenottamoon. Palusjärvi jäi näin ollen kokonaan vedenoton ulkopuolelle, mutta sen pintaa säännöstellään korkeudella 29,62−30,62 metriä merenpinnan yläpuolella. Järven veden laatu kuuluu näin velvoitetarkkailun piiriin.
Luonto
thumb|265x265px|Palusjärven hiekkarannasta. Järven rannoilta on laajoja luonnonsuojelualueita, jotka ovat säilyneet rakentamattomina. Ruovikkoa on säilynyt niin laajasti, että Palusjärvellä on nähty kesäisin harvinaisia ruskosuohaukkoja. Kesäisin järvellä voi nähdä ruskosuohaukan lisäksi mm. kuikkia, härkälintuja, silkkiuikkuja, taveja, haapanoita, harmaahaikaroita, kanadanhanhia ja runsaasti punasotkia.
Järvi on ennen ollut suppeampi, mutta padon rakentamisen jälkeen 1980-luvulla veden pintaa nostettiin niin, että järvi peittää nykyään alleen suurehkon alueen. Talvisin järvi on suosittu pilkkipaikka.
Järven rannalla on myös uimaranta ”Las Palus”, joka kesäisin vetää hiekoilleen auringonottajia ja uimareita.
Historiaa
Vuoden 1855−56 Kalmbergin kartastossa järven nimenä oli "Kottojärvi". Sille oli myös piirretty kahdeksan saarta, kun niitä on nykyään vain kolme. Pohjoisosassa järvellä oli kaksi lahtea, kun nykyään on vain yksi. Erot johtuvat järvenlaskusta, jonka Kaarlo Valli haki vuonna 1911 ja toteutti ryhmineen vuonna 1915 alkaen. Myöhemmin Palusjärven vedeninnan korkeutta alennettiin alemmaksi kuin se on nykyään. tarkoituksena oli lisätä järvenrannoille lisää niittyjä karjan rehuksi ja laitumiksi. Myöhemmin Palusjärven pintaa nostettiin.
Computerwelt
Computerwelt on vuonna 1981 julkaistu Kraftwerkin albumi. Albumin keskeisenä teemana on tietokoneiden merkityksen lisääntyminen maailmassa.
Coldplay lainasi "Computer Love" -kappaleen syntetisaattorimelodiaa kappaleessaan "Talk" albumillaan X&Y. "Numbers"-kappaleen rytmiä on käyttänyt muun muassa hip hop -artisti Afrika Bambaataa kappaleessaan "Planet Rock".
Pitchfork Media on valinnut Computerweltin 1980-luvun 44. parhaaksi albumiksi. Slant-lehti sijoitti albumin sadan parhaan 1980-luvun albumin listalla sijalle 25. Vuonna 2012 Rolling Stone -lehti nimesi albumin kaikkien aikojen 10. parhaaksi elektronisen tanssimusiikin (EDM) albumiksi.
Laitteisto
Computerweltillä käytettiin muun muassa seuraavia laitteita:
Samir Handanovič
Samir Handanovič (s. 14. heinäkuuta 1984 Ljubljana, Jugoslavian sosialistinen liittotasavalta) on slovenialainen jalkapallomaalivahti. Hän edustaa Serie A:ssa pelaavaa Internazionalea ja pelasi kymmenisen vuotta Slovenian maajoukkueessa.
Seurajoukkueura
Handanovič siirtyi Italiaan kesällä 2004. Hän debytoi Udinesen joukkueessa marraskuussa 2004 Italian cupin ottelussa Lecceä vastaan. Toukokuussa 2005 hän pääsi Serie A:ssa kentälle 28. minuutilla korvaamaan Morgan De Sanctisin ottelussa Sampdoriaa vastaan 1–1-tasapelissä. Hän pelasi myös kahdessa seuraavassa liigaottelussa.
Vuoden 2005 lopun Handanovič vietti lainalla Trevisossa. Kevätkaudeksi 2006 hänet lainattiin Lazioon, ja seuraavaksi hänet lainasi koko kaudeksi 2006–2007 Serie B:ssä pelaava Rimini.
Kesällä 2012 Handanovič siirtyi Internazionaleen. Hän on sielläkin ollut kiistaton ykkösmaalivahti ja pelannut kauden 2019–2020 loppuun mennessä 292 Serie A -ottelua eli ollut poissa vain 12 liigaottelusta. Kahdella viime kaudella hän on toiminut joukkueen kapteenina. Mestarien liigassa hän on pelannut 12 ottelua.
Maajoukkueura
Handanovič pelasi pitkään Slovenian maajoukkueen ykkösmaalivahtina. Hän debytoi maajoukkueessa marraskuussa 2004 Slovakiaa vastaan 0–0-tasapelissä. Hän on pelannut Slovenian paidassa vuoden 2006 MM-kisojen ja 2008 EM-kisojen karsinnoissa. Vuoden 2010 MM-kisojen karsinnoissa Slovenia eteni jatkokarsintoihin Venäjää vastaan ja lopulta itse kisoihin Handanovičin torjuessa maalilla.
Tannenbergin taistelu (1914)
Tannenbergin taistelu oli Saksan ja Venäjän joukkojen välinen taistelu itärintamalla ensimmäisessä maailmansodassa Itä-Preussissa 17. elokuuta – 2. syyskuuta 1914. Saksalaiset saarsivat etenevän venäläisen armeijan mottiin, ja osa venäläisistä sotilaista antautui. Saksa voitti taistelun saartamalla venäläiset ainutlaatuisella tavalla. Saksan voiton avaimina olivat osaksi venäläisten väärät toimet, osaksi saksalaisten tehokas ja oikein mitoitettu hyökkäys. Voiton avulla venäläisten eteneminen silloisen Saksan alueelle pysäytettiin. Tannenbergin taistelu on kouluesimerkki tehokkaasta mottitaistelutaktiikasta.
Alkutilanne
Kaksi venäläistä armeijaa hyökkäsi Saksan itäosaan ja onnistuikin etenemään jonkin matkaa. Saksa kuunteli Venäjän salaamatonta radioliikennettä ja sai Venäjän aikeista tarkan selon. Aluksi venäläisten eteneminen oli nopeaa. Päämaja ajautui pakokauhuun, venäläiset uhkasivat edetä syvälle Saksaan. Preussin joukkojen komentaja Maximilian von Prittwitz säikähti Venäjän etenemistä niin, että määräsi omat joukkonsa perääntymään Veiksel-joelle. Venäjän pohjoisen eli 1. armeijan komentaja Paul von Rennenkampf eteni varovaisesti, mutta eteläistä eli 2. armeijaa johtanut kärsimätön Aleksandr Samsonov eteni nopeammin. Yhteistyö kenraalien välillä kangerteli, sillä heillä oli huonot välit.
Ensimmäinen vaihe
Venäläisten komentaja Rennenkampf voitti Gumbinnenin taistelun 20. elokuuta mutta joutui eroon Samsonovista. Prittwitzin tilalle nimitetty saksalainen komentaja Paul von Hindenburg ja hänen avustajansa Erich Ludendorff päättivät tällöin tarttua everstiluutnantti Max Hoffmannin suunnitelmaan ja keskittivät lähes kaiken voimansa Uzdowon luona eristyksiin joutunutta Samsonovin armeijaa vastaan. thumb|23.–26. elokuuta 1914 thumb|27.–30. elokuuta 1914
Samsonovin armeija murskattiin, ja hän teki itsemurhan 29. elokuuta. Saksalaiset ottivat vangiksi 92 000 venäläistä. Venäläiset menettivät 30 000 kaatunutta tai haavoittunutta, kun taas Saksan tappiot olivat vain 13 000 miestä. Venäläiset menettivät myös paljon aseita ja varusteita. Kyseessä oli murskaava tappio Venäjälle, mutta saksalaiset eivät kyenneet hyödyntämään voittoaan täysimittaisesti.
1400-luvun Tannenberg
Taistelu on nimetty Tannenbergin kylän luona vuonna 1410 käydyn Tannenbergin taistelun mukaan. Taistelussa Puolan ja Liettuan joukot voittivat liittolaisineen Saksalaisen ritarikunnan joukot. Saksalainen kenraali Paul von Hindenburg valitsi vuoden 1914 taistelulle saman nimen, sillä hän halusi historiallisen revanssin. Lisäksi vuoden 1410 Tannenbergin taistelussa oli kuollut myös Hindenburgin esi-isä. Vuoden 1914 todellinen taistelupaikka sijaitsee kuitenkin lähempänä Allensteinin kaupunkia, noin 30 kilometrin päässä Tannenbergin kylästä, joten alkuvaiheessa taistelua kutsuttiinkin Allensteinin taisteluksi.
Ottolapsi (elokuva)
Ottolapsi (Orphan) on vuonna 2009 ensi-iltansa saanut Jaume Collet-Serran ohjaama psykologinen trillerielokuva. Elokuva kertoo nuoresta parista, joka lapsen kuoleman jälkeen adoptoi yhdeksänvuotiaan tytön.
Tannenbergin taistelu (1914)
Muistomerkki
Tannenbergin taistelupaikalle pystytettiin vuosina 1924–1927 valtava muistomerkki, joka muistutti kahdeksankulmion muotoista linnoitusta. Hindenburgin kuoltua vuonna 1934 siitä tehtiin hänen hautapaikkansa. Saksalaiset kuitenkin evakuoivat hänen jäännöksensä vetäytyessään Itä-Preussista toisen maailmansodan loppuvaiheessa vuonna 1945. Sodan jälkeen alue liitettiin Puolaan ja monumentti hävitettiin.
Ottolapsi (elokuva)
Juoni
Kate (Vera Farmiga) ja John Coleman (Peter Sarsgaard) menettävät syntymättömän lapsensa. Perhe päättää adoptoida Estherin (Isabelle Fuhrman), yhdeksänvuotiaan orvon. Katen ja Johnin tytär Max (Aryana Engineer) hyväksyy Estherin heti, mutta Daniel (Jimmy Bennett) on vähemmän tyytyväinen. Koulussa Esther joutuu kiusatuksi vanhanaikaisen pukeutumistyylinsä ja mukanaan kantamansa Raamatun takia.
Kate yllättyy huomatessaan Estherin tietävän paljon seksistä. Orpokodin johtaja, sisar Abigail (C. C. H. Pounder), kertoo Estherin taustojen olevan hyvin väkivaltaiset: siellä missä Esther asuu, näyttää tapahtuvan pahoja asioita. Estherin perhe kuoli tulipalossa, joka paljastui tuhopoltoksi. Tapaamista salakuunnellut Esther pelkää joutuvansa takaisin orpokotiin ellei tee asialle jotain. Kun Abigail on poistumassa autollansa, Esther juoksee Max mukanaan metsän poikki tien reunaan ja tönäisee Maxin autotielle. Abigail väistää Maxia ja tekee äkkipysähdyksen. Kun Abigail juoksee katsomaan onko Max kunnossa, Esther tappaa hänet vasaralla. Esther pakottaa Maxin auttamaan ruumiin piilottamisessa. Abigail ei kuole heti,vaan paetessaan pitää ääntä jolloin Esther huomaa tämän ja viimeistelee murhan. Kate penkoo Estherin huonetta ja löytää piilotetun Raamatun, jossa lukee Saarne institute. Kate luulee paikkaa orpokodiksi, mutta se paljastuukin mielisairaalaksi. Hän lähettää paikkaan kuvan Estheristä ja pyytää, että lääkäri soittaisi hänelle takaisin.
Daniel saa selville Estherin murhanneen sisar Abgailin ja piilottaneen todisteet puumajaan. Esther sytyttää puumajan tuleen, mutta Daniel hyppää ikkunasta ulos ja menee tajuttomaksi. Esther aikoo tappaa tajuttoman pojan, mutta Max estää aikeen työntämällä Estherin viime hetkellä sivuun ja Kate saapuu paikalle. Daniel joutuu teho-osastolle, ja perheen ollessa odotushuoneessa Esther livahtaa huoneeseen kertomalla menevänsä limsa-automaatille ja yrittää tukehduttaa Danielin. Poika saadaan elvytettyä. Kate tajuaa Estherin olevan yrityksen takana ja juoksee tämän kimppuun, ja lyö häntä avokämmenellä,mutta lääkärit saavat hänet tainnoksiin.
John palaa kotiin ja juo itsensä humalaan. Esther pukee juhla-asun ja laittaa meikkiä yrittäen vietellä Johnia, jolloin tämä alkaa uskoa Katen puheita. Kate saa puhelun Virosta. Saarne instituutin johtaja kertoo, että Esther on oikeasti Lena-niminen aikuinen nainen, joka kärsii hormoniperäisestä sairaudesta. Sen seurauksena hän näyttää pikkutytöltä. Johtaja kertoo Estherin esittävän orpoa päästäkseen perheeseen ja vietelläkseen perheen isän. Jos Esther ei saa tahtoaan periksi, hän tappaa perheen.
Kate karkaa sairaalasta ja soittaa hätänumeroon. Kotoa hän löytää miehensä kuolleena. Esther ampuu Katea käsivarteen, mutta tämä pakenee kasvihuoneen katolle. Hän näkee Maxin kasvihuoneessa, jonne myös Esther saapuu. Kate lyö katon ikkunan hajalle ja putoaa Estherin päälle. Kate pakenee Maxin ja aseen kanssa järvelle. Esther hyökkää Katen kimppuun, ja he ajautuvat järven jäälle. Max yrittää ampua Estheriä, mutta osuu jäähän, joka särkyy. Kate potkaisee Estherin tajuttomaksi, ja tämä vajoaa järven pohjaan. Kate ja Max pelastuvat, ja paikalle saapuvat poliisit saattavat nämä turvaan.
Arvioita
Turun Sanomien Tapani Maskulan mielestä elokuvan aiheesta, keskenmenon kärsineestä perheestä ja adoptoinnin tuomista sopeutumisongelmista olisi luontevampaa tehdä arkinen draama kuin kauhuelokuva. Kun adoptiotytär lopulta nousee tarinan pääaiheeksi, alkaa Maskulan mukaan moneen kertaan nähtyjen kauhukliseiden kavalkadi. ”Lopputulos on kuin yhdistelmä kahdesta erilaisesta elokuvasta, jossa ensimmäisen tunnin tapahtumaköyhyys haukotuttaa kauhufilmifriikkejä ja toisen tunnin sliipatut huiputukset aliarvioivat normaalijärjellä varustettuja katsojia.”
Aktiivinen kuljetus
thumb|300px|Na-K-pumpun toiminta solukalvolla Aktiivinen kuljetus on energiaa tarvitsevien aineiden siirtämistä solukalvon läpi pienemmästä pitoisuudesta suurempaan. Energia saadaan joko ATP:n (adenosiinitrifosfaatti) hydrolysoituessa ADP:ksi (adenosiinidifosfaatti) (primaarinen aktiivinen kuljetus) tai toisen komponentin sähkökemiallisen gradientin purkautumisesta (sekundaarinen aktiivinen kuljetus).
Primaarinen aktiivinen kuljetus tapahtuu solukalvon ionipumppujen avulla. Hermosolujen yleisin ionipumpputyyppi on natrium-kalium -pumppu. Hermosolun ulkopuolella on enemmän natriumioneja kuin sen sisäpuolella, ja vastaavasti sen sisäpuolella on enemmän kaliumioneja kuin sen ulkopuolella. Silti ionipumput pumppaavat lisää natriumia ulos ja kaliumia sisään. Ionien pumppauksella saavutettu kalvojännite on välttämätön hermosolujen toiminnalle.
Sekundaarinen aktiivinen kuljetus tapahtuu solukalvon kantajaproteiinien avulla. Kantajaproteiinit kuljettavat soluun tai siitä ulos polaarisia molekyylejä kuten sokereita ja aminohappoja, sekä ioneja. Molekyyli kiinnittyy kantajaproteiiniin kalvon toisella puolella. Kiinnittyminen saa kantajaproteiinin muodon muuttumaan siten, että molekyyli vapautuu kalvon toiselle puolelle. Polaariset ja suuret molekyylit, kuten glukoosi, kulkevat solukalvon läpi diffuusiolla ilman energiaa, mutta koska nämä molekyylit eivät pääse solukalvon läpi ilman ionigradienttia, jonka luominen vaatii ATP-energiaa, kyseessä on sekundaarinen aktiivinen kuljetus.
Aktiivisen kuljetuksen lisäksi aineet voivat kulkeutua soluun tai solusta pois myös passiivisesti diffuusion tai fasilitoituneen kuljetuksen keinoilla.
Paavo E. Tuominen
Paavo Edvard Tuominen (17. joulukuuta 1908 Jyväskylä − 31. maaliskuuta 1981 Turku) oli suomalainen näyttelijä, joka teki mittavimman elämäntyönsä Turun kaupunginteatterissa. Hän sai muun muassa Esko- ja Wenander-patsaat.
Työpaikkoja: Jyväskylän Työväen Näyttämö 1931−1935, Lappeenrannan Työväen Teatteri 1935−1938, Helsingin Työväenteatteri 1938−1939, Jyväskylän Työväen Teatteri 1939−1946 ja Turun kaupunginteatteri vuodesta 1946 eläkkeelle jäämiseen asti.
Teatterirooleja: Klaus Kurki (Elinan surma), Aarne Niskavuori, Särkelä itte, Jalle (Katupeilin takana), Kala-Tirri, Kaupunginpäällikkö (Reviisori), Nat Miller (Oi nuoruus), Verkakauppias (Mestari Patelin), Jack Boyle (Juuno ja Riikinkukko), Phil Hogan (Kovaosaisten kuu), Doolittle (My Fair Lady), Herra Moll (Kaupunginjohtaja), Vanha Ewbank (Teltantekijä), Kirsikkapuisto, Seitsemän Veljestä (Taula-Matti, ohj. Kalle Holmberg ) ja monia operettirooleja.
Elokuvarooleja: Asfalttilampaat, Kahden ruplan raha, Oksat pois.
Regulaattori
Regulaattori on tekniikassa käytettävä säädin. Regulaattori voi olla esimerkiksi hydraulinen, pneumaattinen tai elektroninen.
Seppo Liitsola
Seppo Olavi Liitsola (7. helmikuuta 1933 Tampere – 18. heinäkuuta 2012 Espoo ) oli suomalainen jääkiekkohyökkääjä ja -valmentaja. Liitsola johti maajoukkuetta MM-kilpailuissa ja olympialaisissa. SM-sarjassa hän valmensi Upon Palloa ja HIFK:ta. Pelaajana Liitsola voitti TBK:n ja Tapparan riveissä kuusi Suomen-mestaruutta aikana 1951-1964. Maajoukkueessa hän pelasi 14 ottelua ja myös kerran MM-kilpailuissa. Liitsola on jääkiekkoleijona. Hänelle myönnettiin vuonna 2005 Suomen liikuntakulttuurin ja urheilun kultainen ansioristi.
Regulaattori
Jänniteregulaattori
Jänniteregulaattori on elektroninen piiri, jonka tarkoitus on syöttää ennalta määrättyä tasajännitettä, joka on riippumaton lähtöön kytketyn kuorman virrasta, lämpötilasta ja reguloimattomasta syöttöjännitteestä. pienoiskuva|Yksinkertainen esimerkki sarjaan kytketystä lineaarisesta jänniteregulaattorista, jossa vastus R2 on kuormana.|alt=
Seppo Liitsola
Pelaajana
Liitsola pelasi hyökkääjänä menestyksekkään uran TBK:ssa ja Tapparassa. Hän voitti 12 perättäistä SM-mitalia, joka on Suomen ennätys. Kultaisia näistä mitaleista oli kuusi. Pisteitä Liitsola teki pelaamassaan 169 ottelussa 136 (76+60). A-maajoukkueessa Liitsola pelasi 14 ottelua ja yhdet MM-kilpailut vuonna 1955.
Regulaattori
Lineaarinen regulaattori
Lineaarisen jänniteregulaattorin toiminta perustuu säädettävään jännitehäviöön ennen piirin syöttöä. Lineaariset regulaattorit voidaan jakaa kahteen luokkaan: sarjaregulaattoreihin ja shunttiregulaattoreihin. Sarjaregulaattoripiireissä jännite reguloidaan kuorman kanssa sarjaan kytketyn transistorin avulla. Transistori toimii säätövastuksena, joka säätyy takaisinkytketyn lähtöjännitteen mukaan. Shunttiregulaattorit perustuvat esimerkiksi zenerdiodin ominaisuuteen säilyttää vakiojännite piirissä. Shunttiregulaattorit ovat yleensä passiivisia ja yksinkertaisia sekä yleensä aina hyötysuhteeltaan huonoja. Lineaariset regulaattorit ovat yleisesti halpoja ja toimintavarmoja, mutta ne eivät sovellu suuritehoisiin sovelluksiin, sillä transistorin luodessa suuren jännitehäviön siinä kuluu paljon häviötehoa lämmöksi.
Seppo Liitsola
Pelaajana
Tappara on aateloinut Liitsolan seuran Hall of Fame -kunniagalleriaan numerolla 9.
Valmentajana
Vuonna 1964 päättyneen pelaajauransa jälkeen Liitsola aloitti valmentamisen. Hänen ensimmäinen joukkueensa oli lyhytikäinen lahtelaisseura Upon Pallo, jonka hän nosti aina SM-sarjaan asti. Maajoukkueessa Liitsola aloitti ennenaikaisesti 1969, kun Joe Wirkkunen jättäytyi tehtävästä solidaarisuudesta kotimaataan Kanadaan kohtaan. Kanada oli riitaantunut Kansainvälisen Jääkiekkoliiton kanssa ja jättäytyi MM-kisoista moneksi vuodeksi. Liitsola johti maajoukkuetta viisi kertaa MM-kisoissa ja kahdesti olympialaisissa.
Regulaattori
Hakkuriregulaattori
Hakkuriregulaattorit perustuvat käämien induktanssin kykyyn säilöä energiaa. Hakkuriteholähteessä sisään tulevaa tasavirtaa katkotaan kytkimenä toimivana transistorilla suurella taajuudella, jolloin piirissä oleva kela vastustaa virran muutosta ja ylläpitää jännitettä. Koska hakkuripiiri on joko kokonaan johtavassa tilassa tai kytkettynä pois päältä, se kuluttaa erittäin vähän tehoa häviöihin. Hakkuriregulaattorit ovat hyötysuhteeltaan parempia kuin lineaariset regulaattorit ja niiden antojännite voi olla myös suurempi kuin tulojännite, toisin kuin lineaarisilla regulaattoreilla. Hakkurien haittapuolia ovat muun muassa virran nopean katkomisen aiheuttamat häiriöt ja piirien monimutkaisuus.
Seppo Liitsola
Valmentajana
Liitsola tunnettiin loistavana taktikkona, mutta myös vaativana ja värikkäänä valmentajana. Maajoukkueen jälkeen hän luotsasi vielä HIFK:ta vuosina 1972–1975 yhteen mestaruuteen ja kahteen hopeaan. Saksassa ETV-70 Münchenin peräsimessä Liitsola toimi yhden kauden 1980–1981.
Jääkiekkovaikuttajana
Liitsola toimi Suomen jääkiekkoliitossa valmennuspäällikkönä, koulutuspäällikkönä ja liittohallituksessa.
Regulaattori
Virtaregulaattori
Virtaregulaattori on jänniteregulaattoria vastaava piiri, jonka tarkoituksena on reguloida sähkövirtaa.
Seppo Liitsola
Muuta
vasen|pienoiskuva|280x280px|Tamperelaisia nuorten jääkiekkomaajoukkueen jäseniä; vasemmalta [[Räshid Hakimsan, Seppo Liitsola, Aarne Honkavaara, Yrjö Hakala, Esko Niemi, Isto Virtanen. (1950-luku)]] Liitsola edusti Suomen nuorten maajoukkuetta 1950-luvulla.
Regulaattori
Virtaregulaattori
Monet virtaregulaattorit muistuttavat lineaarisia jänniteregulaattoreita, mutta niiden takaisinkytkentä säätyy virran eikä jännitteen mukaan. Virtaregulaattorit pitävät virran tasaisena säätämällä lähtönsä jännitettä.
Seppo Liitsola
Muuta
Liitsola saavutti jalkapallossa Suomen Palloliiton nuorten mestaruuden Ilves-Kissoissa vuonna 1951. Jääpalloa hän pelasi seuran mestaruus-sarjajoukkueessa kautena 1951/1952.
Ammatiltaan Liitsola oli voimistelunopettaja.
Ratas (yhtye)
Ratas on sysmäläinen rockyhtye, joka on perustettu vuonna 1998. Rataksen levy-yhtiö on Pajula Records Oy. Ratas on musiikki tyyliltään osittain progressiivista rockia ja osittain suoraviivaista suomenkieliseen rockilmaisuun yhdistelevää musiikkia. Vuosien aikana Ratakselle on syntynyt tunnistettava tyyli ja esimerkiksi radiossa on helppo tunnistaa yhtye, vaikkei kappaletta tunnistaisikaan.
Bändi ei ole ollut aktiivinen vuoden 2008 jälkeen, vaan viimeinen julkaisu - "Mustavalkoinen maa" -digisingle - on vuodelta 2008. Sinä vuonna yhtye jäi tauolle. Bändin musiikki ei ole kovinkaan helpoimmasta päästä lähestyttävää, ja tämän takia Rataksen musiikki on tähän asti pysytellyt suuremman yleisön tavoittamattomissa. Tämä on ainakin suurin syy. Yhtyeen levyjen kappaleet ovat joskus kaihoisia, jotka seilaavat ilmavan popin rajoilta raavaaseen hardrock-tyyliin. Yhtye on vajaat 10 vuotta kestäneellä taipaleellaan julkaissut kaksi albumia "Pisaroina ilmassa" 2004 ja "Outolintu" 2006. Tämän lisäksi Ratakselta on tullut viisi EP - ja single muotoista julkaisua.
Ratas oli useita vuosia aktiivinen tekemään keikkoja, ja keikkoja kerääntyikin muutamassa vuodessa vajaat 200. Toisen pitkäsoiton Outolintu ilmestymisen jälkeen bändi päätti jäädä tauolle aina 2007 vuoden loppuun, tehden sinä aikana vain yhden keikan. Tauolle yhtye jäi tehdäkseen lisää kappaleita ja saadakseen inspiraatiota. 2008 yhtye aktivoitui hiukan ja teki uuden musiikkivideon, mutta on tauolla edelleen. Vuonna 2008 julkaistun myös nettisinglen Mustavalkoinen maa jälkeen yhtyeestä ei ole kuulunut mitään.
Transkonduktanssi
Transkonduktanssi (tunnus gm) on elektroniikassa lähtevän sähkövirran ja tulevan jännitteen suhde. Transkonduktanssin yksikkö on siemens eli A / V (ampeeria / voltti). Samoin kuin konduktanssi on resistanssin käänteisarvo, transkonduktanssin pari on transresistanssi, joka on lähtevän jännitteen ja tulevan virran suhde.
Lonkkanivel
Lonkkanivel on lonkkaluun muodostaman lonkkamaljan (acetabulum), ja reisiluun pään muodostama pallonivel. Lonkkanivel tekee ihmisellä mahdolliseksi alaraajan liikkeen ruumiiseen nähden lähes mihin tahansa suuntaan. Kavio- ja sorkkaeläimillä nivel lähinnä ojentuu ja koukistuu. Lihansyöjillä esiintyy edellisten lisäksi myös kierto- ja sivuliikettä. Lonkkanivelen liikkeissä on osansa myös alaraajan lihaksilla ja hermoilla.
Rakenne
Lonkkamalja on syvyydeltään pienempi kuin reisiluun pää, jonka vuoksi lonkkamaljan reunoja peittää rustoinen labrum acetabulare, joka lisää lonkkamaljan syvyyttä. Lonkkaniveleen liittyvien reisiluun pään ja lonkkamaljan pinnat ovat nivelruston peittämiä ja niiden välissä on nivelnestettä, joka vähentää liikkeen aiheuttamaa kitkaa.
Lonkkanivelen vammoja
Reisiluu voi yläpäästään murtua usealla eri tavalla. Yleisimmin murtumalinja kulkee reisiluun kaulan (collum) läpi, sarvennoisten (iso- ja pienisarvennoinen) välillä, jolloin puhutaan pertrokanteerisesta murtumasta tai sarvennoisten alapuolella, jolloin puhutaan subtrokanteerisesta murtumasta. Raja reisiluun varren (diafyysi) murtumiin on liukuva. Murtumalinjan sijainti vaikuttaa olennaisesti hoidon valintaan. Kaulan murtumissa lonkkanivelen puolelle jäävä reisiluun pää (caput) saa pääasiassa verisuonituksensa kaulan kautta ja hoitamattomana verenkierrottomaan päähän kehittyy kuolio, ns. avaskulaarinen nekroosi. Tästä syystä kaulan murtumat hoidetaan jo vähintään keski-ikäisilläkin proteesilla, ja leikkauksessa verenkierroton luuaines poistetaan. Kaulan murtumissa avaskulaarinen nekroosi on riski myös nuorilla ihmisillä. Muutkin murtumat vaativat käytännössä leikkauksen, sillä murtumat ovat lähes aina dislokoituneita ja hoito ilman leikkausta vaatisi viikkojen - kuukausien kävelemättömyyden. Implantteina käytetään ns. kefalomedullaarinauloja ja liukuruuveja. Myös lonkkamalja voi murtua, mutta se vaatii suurta energiaa, eikä ole niin yleistä kuin reisiluun murtuma. Erilaiset reisiluun yläpään murtumat ovat hoidettunakin vanhuksilla yleinen laitoshoitoon, liikkumattomuuteen ja siten erilaisille komplikaatioille altistaen (esim. keuhkokuume, veritulpat) toimiva peruskuolinsyy. Lonkkanivelen sijoiltaanmenot liittyvät käytännössä lähes aina tekoniveliin mutta tervekin lonkkanivel voi riittävässä tapaturmassa mennä sijoiltaan.
Synnynnäinen luksaatio
Lonkkanivel voi olla myös synnynnäisesti sijoiltaan. Tämä johtaa ontumiseen, ellei sitä havaita ajoissa. Vauvaiässä tämän voi korjata suhteellisen helposti koko lonkan seudun kipsauksella. Neuvolatarkastukset ovat suuresti vähentäneet synnynnäisen lonkkaluksaation aiheuttamaa sairautta.
Laurie Blouin
Laurie Blouin (s. 7. huhtikuuta 1996) on kanadalainen lumilautailija. Hän voitti slopestylen maailmanmestaruuden vuonna 2017. Talviolympialaisissa 2018 hän voitti hopeaa naisten slopestylessa.
Tennesseen kuvernööri
Tennesseen kuvernööri on Tennesseen päämies. Hän on ainoa virkamies osavaltionhallinnossa, jonka kansa valitsee suoraan.
Yhdistymisen riemukaari
thumb|300px|Yhdistymisen riemukaari
Yhdistymisen riemukaari on riemukaari Pohjois-Korean pääkaupungissa Pjongjangissa. Se rakennettiin vuonna 2001. Riemukaaressa on kaksi korealaista naista perinteisessä korealaisessa puvussa pitelemässä yhdistynyttä Koreaa. Riemukaari rakennettiin siinä toivossa, että jonain päivänä Korea voisi olla yksi valtio. Riemukaari on rakennettu betonista ja siinä olevat kohokuvat ovat pronssia. Riemukaari on 25 metriä korkea ja 61 metriä leveä.
Tennesseen kuvernööri
50. ja nykyinen kuvernööri on republikaaninen Bill Lee, joka vannoi virkavalansa 19. tammikuuta 2019.
Maratit (kasvisuku)
Maratit eli aitomaratit (Asperula) on matarakasveihin kuuluva, noin 90 lajia käsittävä kasvisuku. Lounais-Suomessa tavataan maratteihin kuuluvaa värimarattia, joka on Suomessa rauhoitettu laji.
James Maslow
James David Maslow (s. 16. heinäkuuta 1990 New York, New York, Yhdysvallat) on yhdysvaltalainen näyttelijä, laulaja ja tanssija. Hän on mukana Nickelodeonin Big Time Rush -bändissä/ohjelmassa.
Harper
Harper voi tarkoittaa seuraavia:
Jan Werner
Jan Werner (25. heinäkuuta 1946 Brzeziny – 21. syyskuuta 2014 Varsova ) oli puolalainen pikajuoksija, jonka päämatka oli 400 metrin juoksu.
Werner saavutti Ryszard Podlasin, Zbigniew Jaremskin ja Jerzy Pietrzykin kanssa hopeaa Montréalin 1976 olympialaisissa 4 × 400 metrin viestissä ajalla 3.01,43. Olympiatasolla Werner kilpaili lisäksi Méxicossa 1968 ja Münchenissä 1972. Euroopan-mestaruuskilpailuissa hän voitti kultaa pitkässä viestissä vuonna 1966 ajalla 3.04,5 ja 400 metrillä vuonna 1969 ajalla 45,7. Vuoden 1971 EM-kilpailuissa hän saavutti 400 metrillä pronssia ajalla 45,6 ja pitkässä viestissä hopeaa 3.03,6.
Salpausselät
pienoiskuva|Kolme Salpausselkää ja [[Sisä-Suomen reunamuodostuma (Jyväskylä).]] pienoiskuva|Kolmannen Salpausselän reunamuodostumaa Kiikalannummella Hyyppärän harjualueen Natura 2000 -alueella Somerniemellä Somerolla. Salpausselät ovat Suomessa sijaitsevia paikoitellen korkeita viime jääkauden loppuvaiheessa syntyneitä ja moreenista, hiekasta, sorasta ja kivestä koostuvia reunamuodostumia. Ne kohoavat ympäristöstään keskimäärin 20 metrin korkeuteen, mutta suurimmat selänteet kohoavat 70 metrin korkeuteen. Salpausselät muodostavat kolme rinnakkaista selännejaksoa, joista ensimmäinen ja toinen Salpausselkä ovat yli 500 kilometriä pitkät ja kolmas Salpausselkä on lähes 200 kilometriä pitkä. Kolmen rinnakkaisen Salpausselän muodostaman vyöhykkeen leveys on 50–70 kilometriä, mutta Hämeenlinnan itäpuolella, jossa vyöhykkeeseen kuuluvat vain ensimmäinen ja toinen Salpausselkä, on sen leveys yleensä alle 30 kilometriä. Suomessa ja muissa jääkauden koettelemissa maissa esiintyy lisää Salpausselkien tapaisia reunamuodostumia, joiden syntytapa ja rakenne muistuttavat Salpausselkiä. Salpausselät ovat Suomen suurimmat reunamuodostumat ja ne ovat maailmalla Suomen kuuluisimmat geologiset muodostumat.
Yleistä
Salpausselkiä on aina hyödynnetty itä-länsisuuntaisen liikenteen rakentamisessa. Reunamuodostumat soveltuvat hyvin teiden ja rautateiden sekä lentokenttien alustaksi. Tämän vuoksi Salpausselillä sijaitsee taajamia ja kaupunkeja, jotka ovat hyödyntäneet hyviä liikenneyhteyksiä. Salpausselkien hiekkaa on hyödynnetty merkittäviä määriä. Alkujaan soranoton kotitarvekäyttö on laajentunut betonirakentamisen lisääntyessä merkittäviin mittasuhteisiin. Soranottoa on alettu paikallisesti rajoittaa reunamuodostumissa esiintyvien runsaiden pohjavesivarantojen suojelemiseksi.